Në bazë të Ligjit nr. 08/L-033 për Provimin e Jurisprudencës dhe nenit 4, 5 të Udhëzimit Administrativ MD-nr. 12/2024 për ndryshimin dhe plotësimin e Udhëzimit Administrativ MD-Nr. 06/2022 për mënyrën e dhënies dhe programin e provimit të jurisprudencës, Ministria e Drejtësisë publikon:

**SHPALLJEN PËR APLIKIM**

**PËR DHËNIEN E PROVIMIT TË JURISPRUDENCËS**

Ftohen të gjithë kandidatët e interesuar që dëshirojnë të aplikojnë për Provimin e Jurisprudencës që do të mbahet me date 16 dhe 17.11.2024 se: Afati i fundit për dorëzimin e Kërkesës dhe dokumentacionin përkatës për aplikim për Provimin e Jurisprudencës fillon nga data 14/10/2024, deri më 24/10/2024.

**Kushtet për paraqitjen e provimit**

**I.** Aplikimi për Provimin e Jurisprudencës bëhet në mënyrë elektronike përmes platformës *e-Kosova* [*https://ekosova.rks-gov.net/Service/49*](https://ekosova.rks-gov.net/Service/49) *.* Kandidati për paraqitjen e provimit duhet t’i plotësojë kushtet ligjore sipas nenit 8 të Ligjit nr. 08/L-033 për Provimin e Jurisprudencës, si në vijim:

1. Të jetë shtetas i Republikës së Kosovës

2. Diplomën e Fakultetit Juridik, e cila duhet të jetë kopje e Noterizuar;

3. Të ketë punuar apo kryer praktikë një (1) vjeçare në gjykata, prokurori të shtetit, në zyrë të avokatisë, e cila duhet të jetë kopje e Noterizuar;

4. Të ketë punuar dy (2) vite punë profesionale në zyre noteriale, zyre përmbarimore, institucione publike, ndërmarrje, agjenci shtetërore, shoqëri tregtare, përvojë profesionale në organizata joqeveritare të fushës së drejtësisë apo në administratën e institucioneve ndërkombëtare në Kosovë, ose jashtë vendit, e cila duhet të jetë kopje e Noterizuar;

5. Vërtetimet për praktikën e kryer dhe përvojën të jenë të lëshuara nga institucionet përkatëse, llogaritet pas përfundimit të nivelit themelor të studimeve.

6. Kandidati i cili ka kryer Fakultetin Juridik në ndonjë universitet jashtë Kosovës, duhet të ketë nostrifikuar diplomën e Fakultetit Juridik, në Ministrinë e Arsimit, Shkencës dhe Teknologjisë.

7. Kandidati nga shteti i huaj i cili ka të kryer Fakultetin Juridik në ndonjë institucion të arsimit të lartë të akredituara në Republikën e Kosovës, mund t‘i nënshtrohen provimit të jurisprudencës vetëm me leje qëndrimin në Republikën e Kosovës, e cila duhet te jete kopje e Noterizuar.

Dokumentacioni i pakompletuar sipas kërkesave të përcaktuara në shpallje,është bazë që Komisioni të refuzoj Kërkesën për lejimin e dhënies së Provimit të Jurisprudencës.

**Procedura e provimit të Jurisprudencës**

**II.Kërkesë për provim**

         1 .1. Të dhënat personale

         1.2. Të dhënat e edukimit

         1.3. Të dhënat e punësimit

         1.4. Lirimi nga pagesa

         1.5. Gjuha e provimit

2. Gjatë aplikimit ofrohen edhe informatat dhe dëshmitë të cilat vërtetojnë nëse kandidati është përfitues i skemës sociale apo i përket një kategorie që janë liruar nga pagesa, nëse është e zbatueshme.

3. Në rast të pamundësisë për aplikim në mënyrë elektronike në platformën *e-Kosova*, aplikimi mund të bëhet në mënyra tjera ashtu siç parashihet me rregullat për paraqitjen e kërkesës sipas Ligjit përkatës për Procedurën e Përgjithshme Administrative. Me pëlqimin e aplikuesit, zyrtari i Ministrisë i vendos të dhënat e aplikimit në SEPL.

**III.**Kandidatët të cilët kanë mbetur në riprovim nga afati i kaluar, janë të obliguar të kryejnë pagesën përmes platformës e-Kosova,në momentin që del njoftimi për pagesë për të gjithë kandidatët të cilët do ti nënshtrohen këtij afati.

**IV.**Kandidatëve të cilëve më parë iu është aprovuar kërkesa për dhënien e Provimit të Jurisprudencës, duhet të bashkëngjisë Vendimin e Komisionit që i është lejuar dhënia e provimit, nëse kandidati nuk është pajisur me vendim atëherë duhet të drejtohet tek Komisioni për lejimin e Provimit të Jurisprudencës përmes email *KomisioniProvimiJurisprudences@rks-gov.net.*

**V.Shqyrtimi i kërkesës**

1.1 Shqyrtimin dhe vlerësimin e plotësimit të kushteve të përcaktuara në nenin 8 të ligjit e bën Komisioni përkatës i Ministrisë për lejimin e dhënies së provimit, i cili nxjerr vendimin përkatës për kandidat nëse i plotëson kushtet për dhënien e provimit.

1.2. Vendimi i Komisionit nxjerrët në SEPL.

1.3 Kundër vendimit të Komisionit, kandidati mund t’i paraqes ankesë Ministrit të Drejtësisë në pajtim me nenin 12 paragrafi 5 të Ligjit përmes *e-Kosova*.

**VI.**Njoftimi i kandidat**ë**ve

1.1. njoftimi i kandidatëve bëhet përmes platformës *e-Kosova* me *sms* dhe/apo *e-mail* dhe përfshinë:

1.2. për kandidatët që plotësojnë kushtet: informatën për afatin, mënyrën dhe shumën e pagesës si dhe paralajmërimin se nëse pagesa nuk kryhet, kandidati nuk mund t’i nënshtrohet provimit;

1.3. për kandidatët që nuk plotësojnë kushtet: këshillën juridike që përfshinë edhe udhëzimin për paraqitjen e ankesës në mënyrë elektronike në platformën *e-Kosova.”*

1.4. për kandidatet q**ë** largohen nga pagesa me vendim të Ministrit të Drejtësisë pas shqyrtimit të kërkesave për lirim nga pagesa. Kandidati njoftohet me vendimin përmes platformës *e*-Kosova duke përfshirë njoftimin edhe përmes *sms* dhe/apo *e-mail*.”

1.5. Kandidati mund të paraqesë ankesë kundër vendimit të komisionit tek Ministri në pajtim me ligjin.

**Për informata të hollësishme mund të drejtoheni në faqen zyrtare te Ministrisë së Drejtësisë**[https://md.rks-gov.net](https://md.rks-gov.net/)